Neuvoston asetus (ETY) N:o 1134/91, annettu 29 päivänä huhtikuuta 1991, miehitetyiltä alueilta peräisin olevien tuotteiden yhteisöön tuonnissa sovellettavasta tullimenettelystä ja asetuksen (ETY) N:o 3363/86 kumoamisesta



Virallinen lehti nro L 112 , 04/05/1991 s. 0001 - 0005

Suomenk. erityispainos Alue 11 Nide 17 s. 0003

Ruotsink. erityispainos Alue 11 Nide 17 s. 0003



NEUVOSTON ASETUS (ETY) N:o 1134/91, annettu 29 päivänä huhtikuuta 1991, miehitetyiltä alueilta peräisin olevien tuotteiden yhteisöön tuonnissa sovellettavasta tullimenettelystä ja asetuksen (ETY) N:o 3363/86 kumoamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Israelin miehittämiltä Jordanian länsirannikolta ja Gazan alueelta, jäljempänä "miehitetyt alueet", peräisin oleville tuotteille myönnetään yhteisön markkinoille pääsyä varten tullietuusmenettely miehitetyiltä alueilta peräisin olevien tuotteiden yhteisöön tuonnissa sovellettavasta tullimenettelystä 27 päivänä lokakuuta 1986 annetun neuvoston asetuksen (ETY) N:o 3363/86(1) nojalla, tullietuusmenettelyssä taataan teollisuustuotteille vapaata pääsyä yhteisön markkinoille ja tietyille maataloustuotteille tullietuuskohtelu, ja olisi toteutettava toimenpiteet miehitetyiltä alueilta peräisin olevien maataloustuotteiden yhteisön markkinoille pääsyä koskevien edellytysten nopeaa parantamista varten; tämän tavoitteen saavuttamiseksi asetus (ETY) N:o 3363/86 on korvattava uudella asetuksella, ON ANTANUT TÄMÄN ASETUKSEN: 1 artikla 1. Muita kuin perustamissopimuksen liitteen II luettelossa esitettyjä miehitetyiltä alueilta peräisin olevia tuotteita voidaan tuoda yhteisöön ilman määrällisiä rajoituksia ja vaikutukseltaan vastaavia toimenpiteitä sekä ilman tulleja ja vaikutukseltaan vastaavia maksuja. 2. Tiettyihin maataloustuotteiden jalostamisessa tuotettuihin tavaroihin sovellettava kauppajärjestelmä 11 päivänä marraskuuta 1980 annetun neuvoston asetuksen (ETY) N:o 3033/80(2) liitteessä lueteltujen tuotteiden osalta, joita koskeva luettelo on tämän asetuksen liitteessä I, sovelletaan 1 kohtaa ainoastaan näiden tavaroiden yhteisöön tuonnista kannettavan maksun kiinteään maksuosaan. 2 artikla Liitteessä II esitettyjen miehitetyiltä alueilta peräisin olevien maataloustuotteiden osalta poistetaan tuontitullit kahtena yhtä suurena eränä 1 päivänä tammikuuta 1992 ja 1 päivänä tammikuuta 1993 ja ilmoitettujen jaksojen rajoissa. 3 artikla 1. CN-koodiin 0810 10 90 kuuluvien mansikoiden osalta 2 artiklaa sovelletaan 1 200 tonnin suuruisen yhteisön tariffikiintiön rajoissa. 2. Liitteessä II ilmaistaan viitemäärät tietyille tuotteille. Jos yhden tällaisen tuotteen tuonti ylittää viitemäärän, kyseiselle tuotteelle voidaan asettaa yhteisön tariffikiintiö tätä viitemäärää vastaavan määrän osalta, jos tuoduista määristä uhkaa aiheutua vaikeuksia yhteisön markkinoilla. 3. Liitteessä II esitettyjen, muiden kuin 1 ja 2 kohdassa esitettyjen tuotteiden osalta viitemäärät voidaan vahvistaa, jos tuoduista määristä uhkaa aiheutua vaikeuksia yhteisön markkinoilla. Näille tuotteille voidaan myöhemmin asettaa tariffikiintiöt samoin edellytyksin kuin 2 kohdassa on esitetty. 4. Liitteessä II esitettyjä tullinalennuksia sovelletaan kiintiöt ylittävän tuonnin määrien osalta. 5. Siitä hetkestä alkaen, jolloin tullit ovat 2 artiklan mukaisesti saavuttaneet enintään 2 prosentin tason, ne suspendoidaan kokonaan. 4 artikla Sovellettavat alkuperäsäännöt vahvistetaan komission asetuksessa (ETY) N:o 4129/86(3) 5 artikla Kumotaan asetus (ETY) N:o 3363/86. 6 artikla Tämä asetus tulee voimaan 1 päivänä tammikuuta 1992. Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä huhtikuuta 1991. Neuvoston puolesta Puheenjohtaja R. GOEBBELS (1) EYVL N:o L 306, 1.11.1986, s. 103 (2) EYVL N:o L 323, 29.11.1980, s. 1 (3) EYVL N:o L 381, 31.12.1986, s. 1. LIITE I >TAULUKON PAIKKA> LIITE II >TAULUKON PAIKKA>